Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 6839

e) Bor 1. A Tanács 1979. február 5-i 337/79/EGK rendelete (HL L 54. szám, 1979.3.5., 1. o.), amelyet legutóbb az 1985. március 26-i 775/85/EGK rendelet (HL L 88. szám, 1985.3.28., 1. o.) módosított. Az 1. cikk (4) bekezdése b) pontjának első francia bekezdése a „részben erjedt szőlőmust” kifejezést követően a „töppedt szőlőből nyert, részben erjedt szőlőmust” kifejezéssel egészül ki. A 48. cikk (3) bekezdése a következő szöveggel egészül ki: „c) a töppedt szőlőből nyert, részben erjedt szőlőmust, más néven »vino dulce natural«, csak a likőrborok előállítása céljából és csak azokon a borvidékeken kerülhet a piacra, ahol ez a felhasználás 1985. január 1-jén hagyományosnak minősül.” A 49. cikk (1) bekezdése utolsó francia bekezdésként a következővel egészül ki: „– töppedt szőlőből nyert, részben erjedt szőlőmust.” A II. melléklet a következő szöveggel egészül ki: „3a. Töppedt szőlőből nyert, részben erjedt szőlőmust, más néven »vino dulce natural«, amely terméket a töppedt szőlőből nyert szőlőmust részleges erjedése révén állítanak elő, és amelynek teljes cukortartalma az erjedés előtt legalább 272 gramm literenként, természetes alkoholtartalma térfogatszázalékban pedig legalább 8 térfogatszázalék.” A II. melléklet 12. pontjának helyébe a következő szöveg lép: „12. Likőrbor, az a termék: amelyet a Közösségben állítanak elő, amelynek összes alkoholtartalma térfogatszázalékban legalább 17,5 térfogatszázalék, tényleges alkoholtartalma térfogatszázalékban pedig legalább 15 és legfeljebb 22 térfogatszázalék, és amelyet szőlőmustból vagy borból nyernek, ez utóbbi termékek meghatározott, a 49. cikkben említettek közül kiválasztott szőlőfajtákból származnak, és természetes alkoholtartalmuk legalább 12 térfogatszázalék: fagyasztással vagy az erjedés során vagy azt követően a következők valamelyikének hozzáadásával: i. borászati eredetű semleges alkohol, beleértve a szárított szőlő lepárlásából származó alkoholt, amelynek tényleges alkoholtartalma árfogatszázalékbantérfogatszázalékban legalább 95 térfogatszázalék, vagy 2004/60/II. szám ii. a bor lepárlásából származó finomítatlan termék, amelynek tényleges alkoholtartalma legalább 52 és legfeljebb 80 térfogatszázalék, vagy iii. sűrített szőlőmust vagy – bizonyos meghatározott borvidékről származó és az olyan borok elfogadandó listáján szereplő egyes minőségi likőrborok esetében, amelyekkel kapcsolatban az ilyen gyakorlat hagyományos – közvetlen hővel sűrített szőlőmust, amely ettől a művelettől eltekintve megfelel a sűrített szőlőmust meghatározásának, vagy iv. e termékek keveréke. Bizonyos meghatározott borvidékről származó és egy elfogadandó listán szereplő egyes minőségi likőrborokat azonban elő lehet állítani olyan friss, nem erjesztett szőlőmustból, amelynek nem szükséges 12 térfogatszázalékos minimális természetes alkoholtartalmúnak lennie. Ezen túlmenően, bizonyos meghatározott borvidékről származó és egy meghatározandó listán szereplő egyes minőségi likőrborok, amelyeket az előző albekezdésnek megfelelően állítanak elő, legalább 15 térfogatszázalékos összes alkoholtartalmúak is lehetnek, ha az 1985. január 1-jén hatályos nemzeti jogszabályok így rendelkeznek. A következő termékek szintén a likőrborokhoz tartoznak:

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes